text: Bilist dræbt i soloulykke
  15 december 2011 kl. 07.24
  En 29-årig mand mistede sent onsdag eftermiddag livet ved en ulykke ved Kolding.
  Der var ingen vidner til en dødsulykke sent i går eftermiddags.
  Derfor ved ingen, hvad der er sket.
  Ulykken skete på Sdr. Vilstrupvej i Gudsø ved Kolding.
  - Der er et sving kort før ulykkesstedet på den smalle vej. Han kan være kommet ud i rabatten og mistede herredømmet over bilen, siger vagtchefen hos Sydøstjyllands Politi, Stig Simonsen, til Ritzau.
  